CELEX: 32014R0978
Language: hu
Date: 2014-09-16 00:00:00
Title: A Bizottság 978/2014/EU végrehajtási rendelete ( 2014. szeptember 16. ) a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről szóló 165/2011/EU rendelet módosításáról

17.9.2014   
            
            
               HU
            
            
               Az Európai Unió Hivatalos Lapja
            
            
               L 275/1
            
         A BIZOTTSÁG 978/2014/EU VÉGREHAJTÁSI RENDELETE
   (2014. szeptember 16.)
   a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről szóló 165/2011/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1) és (2) bekezdésére,
   mivel:
   
               (1)
            
            
               A 165/2011/EU bizottsági rendelet (2) értelmében a VIIIc, IX és X övezet, valamint a CECAF 34.1.1 terület uniós vizei tekintetében Spanyolországnak a 2013. évre odaítélt makrélahalászati (Scomber scombrus) kvótáját 8 126 tonnával csökkenteni kell.
            
         
               (2)
            
            
               A 165/2011/EU rendelet úgy rendelkezik továbbá, hogy a Spanyolország számára 2015-re és adott esetben a későbbi évekre odaítélhető makrélahalászati kvótát 9 747 tonnával csökkenteni kell.
            
         
               (3)
            
            
               A spanyol hatóságok 2014. február 19-én arról tájékoztatták a Bizottságot, hogy a 2013. évi makrélahalászati kvótájuk nem merült ki, és kérték, hogy a Bizottság a felhasználatlan tonnaszámot számítsa be a 2010. évi túlhalászás ellentételezéseként, a 165/2011/EU rendeletben foglaltak szellemében. A felhasználatlan mennyiség 4 158 tonna.
            
         
               (4)
            
            
               Spanyolország ugyanakkor a 847/96/EK tanácsi rendelet (3) 4. cikkének (2) bekezdése alapján azt is kérelmezte, hogy 2013. évi makrélahalászati kvótája egy részét a Bizottság – az említett rendelet szabta korlátokon belül – tartsa vissza és csoportosítsa át a következő évre.
            
         
               (5)
            
            
               A Bizottság 520/2014/EU végrehajtási rendelete (4) Spanyolország 2013. évi felhasználatlan makrélahalászati kvótájából 2 022 tonna mennyiséget átcsoportosított a 2014. évre. A 2013. évet tekintve a fennmaradó felhasználatlan mennyiség ennek megfelelően 2 136 tonnát tesz ki.
            
         
               (6)
            
            
               A 2 136 tonna mennyiséget indokolt a 976/2012/EU rendelettel (5) módosított 165/2011/EU rendelet szerinti kvótalevonások átütemezésére felhasználni. A 2013. évi kvótacsökkentést ezen mennyiséggel meg kell növelni, így az összesen 10 262 tonna lesz, a későbbi évek kvótáiból levonandó mennyiségeket pedig ugyanennyivel csökkenteni kell.
            
         
               (7)
            
            
               2014. május 8-án Spanyolország a felhasználatlan tonnaszámnak a 2014. évi kvótacsökkentésből történő levonását kérte. Ez összhangban van a 165/2011/EU rendelet (7) preambulumbekezdésében kifejtett indokokkal. Ezért az 976/2012/EU rendelettel módosított 165/2011/EU rendeletet ennek megfelelően módosítani kell.
            
         
               (8)
            
            
               Mivel a Spanyolország vonatkozásában megállapított fogási korlátozások e rendelet szerinti módosításai befolyásolják a spanyol flották gazdasági tevékenységeit és a spanyol hajók halászati idényének tervezését, ennek a rendeletnek a kihirdetését követően indokolt azonnal hatályba lépnie,
            
         ELFOGADTA EZT A RENDELETET:
   1. cikk
   A 165/2011/EU rendelet mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
   
      (2)  A Bizottság 2011. február 22-i 165/2011/EU rendelete a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről (HL L 48., 2011.2.23., 11. o.).
   
      (3)  A Tanács 1996. május 6-i 847/96/EK rendelete a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.).
   
      (4)  A Bizottság 2014. május 16-i 520/2014/EU végrehajtási rendelete a 2013. évben a 847/96/EK tanácsi rendelet 4. cikkének (2) bekezdése alapján visszatartott egyes mennyiségeknek a 2014-es halászati kvótákhoz való hozzáadásáról (HL L 147., 2014.5.17., 44. o.).
   
      (5)  A Bizottság 2012. október 23-i 976/2012/EU rendelete a Spanyolországnak 2011-re és a későbbi évekre odaítélt egyes makrélakvótáknak a 2010. évi túlhalászás miatti csökkentéséről szóló 165/2011/EU rendelet módosításáról (HL L 294., 2012.10.24., 3. o.).
   
      MELLÉKLET
      
         
            „MELLÉKLET
            
                        Állomány
                     
                     
                        2010. évi kiinduló kvóta
                     
                     
                        2010. évi kiigazított kvóta
                     
                     
                        A 2010 tekintetében megállapított fogások
                     
                     
                        A kvóta és a fogások különbözete (túlhalászás)
                     
                     
                        Az 1224/2009/EK rendelet 105. cikkének (2) bekezdése szerinti szorzótényező (túlhalászás × 2)
                     
                     
                        2011. évi csökkentés
                     
                     
                        2012. évi csökkentés
                     
                     
                        2013. évi csökkentés
                     
                     
                        2014. évi csökkentés
                     
                     
                        A 2015-re és adott esetben a későbbi évekre vonatkozó csökkentés
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (a 2010-es kvóta 79,7 %-a)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        5 989
                     
                     
                        9 747”